Kesk- ja pikaajalised ekspordigarantiid on mõeldud finantsasutustele ning eksportijatele eelkõige kapitali- ja kestvuskaupade ekspordiga kaasnevate riskide maandamiseks. Tootmisriski garantii katab Eesti eksportöörile välisostjaga sõlmitud lepingu täitmisega seotud kulud juhul, kui eksportöör on sunnitud peatama tellitud kaupade tootmise või lepinguliste kohustuste täitmise  põhjusel, et ostja ei ole võimeline või keeldub tellitud kaupade vastuvõtmisest poliitilise või äririski realiseerumise tõttu.